Jose A. Fassardi

Jose Fassardi ha’e peteĩva distrito irundyha tetãvore Guaira pegua, Paraguái retãme. 

Opyta ñemby gotyo pe kordilléra Ybytyrusúgui ha namombyrýi pe ysyry Pirapógui ha sierra Monto Rosario-gui, oguereko iporãmbajepéva mba’e techapyrã. 

Ojeike ko distrítope pe ruta VIII Dr. Blás Garay rupive. 

Avakuéra pypegua omba’apo yvyra reheguápe, ãga rupi opavéma ohóvo mba’apo kóva rehegua yvyrakuéra ojeityeterei rupi.

Mba’apo kokue térã mymba ñangareko rehegua ha’e tembi’urãiténte.

 Municipio 

Ko distrito oñepyrũ jasy jasypo ary 1961 jave.

Intendente réra ha’e karai Víctor Eduardo Torres Ríos, PLRA pegua ary 2006 guive ary 2010 peve.

 Geografía 

Oguereiko ka’aguy yvyate ha ojuapykuéripáva oikohápe opaichagua ka’avo ha mymba rehegua tetãmegua, péicha mba’apo akaháregua omambue tuicha tekoha, oguereko yvy ijyvateha ha ka’guy, avei yvy itindy tuicháva.

 Clima 

Arapytu mbyte ary javegua ha’e 22 °C; hakuve jave ohupity arahakúpe 38 ýrõ 39 °C ha araro’ýpe 0 °C. Ararova, hetavéva, ha’e iporãva ha ome’ẽva tesãi.

Okyeterei jasykuéra jasypa ha jasypateĩ jave. Jasypokõi ha jasypoapy jave ha’e umi sa’iveha oky ko tendápe; umi ambue jasykuéra katu oguereko mbyte 138 mm okykue, ary pukukue ohupity 1.600 mm rupi.

 Historia 

Oĩ kuaapyrã opaichagua umi oikova’ekue ko tetãvore Guaira rehegua. Oĩva’ekue mba’apo mbarete yvyra ñekytĩ rehegua ko tendápe, ha ãva pa’ũme oĩ peteĩ empresa omyakãva pe Italia-gua Jose Fassardi; avei mymba ñangareko ha mba’apo kokue rehegua, kóvape pe oñeñotyvéva ha’e takuare’ẽ.

Ikatúva oñemonba’e sa ary ymaveguarépegua oĩhague peteĩ mba’apoha hérava Otto Memler, omoñepyrũva’ekue karai Alemania-gua péicha hérava, oguerekohápe maquinarias modernas ojapo hag̃ua galletita opaichagua 4.000 kg jasy jave.

Ko mba’e japopyre oje’u ta´va Villarrikape, ha hembyre oñehrpyme’ẽ Paraguaýpe, ha’éva tavaguasu tetã Paraguái pegua.

Kóva rire karai Otto Memler avei oguerekókuri peteĩ moderna planta de hojalatería.

Ko’ã mokõi mba’e omoñepyrũ haguã ary 1904 jave, ko karai Alemania-gua oipuru 200.000 pesos; viru hetáva upéramo guare.

 Límites 

Ko tenda José Fassardi oguereko ko’ã distrito ojaha: 

 Yvate gotyo oĩ Kordilléra Yvytyrusu, omboja’óva Colonia Independencia ha Paso Jováigui. 
 Ñemby gotyo oĩ poteĩha tetãvore Ka'asapa.
 Kuarahy resẽ gotyo oĩ poteĩha tetãvore Ka'asapa. 
 Kuarahy reike gotyo oĩ distrito Eugenio A. Garay.

 Hidrografía 

Jose Fassardi oguereko ko’ã ysyry:

 Ysyry Pirapo Guasu.
 Ysyry Pirapmi.

 Demografía 

Indicadores socio - demográficos José Fassardi rehegua. 

 Avakuéra imitãveva 15 arýgui 42,1%
 Kuñakuéra 3,3 imemby.
 Ohohýva mbo’ehaópe 10,5%.
 Avakuéra omba’apáva sector primario 79,5%. 
 Avakuéra omba’apóva sector secundario 4,6%. 
 Avakuéra omba’apóva sector terciario 15,7%.
 Oñemba’apo labores agropecuarios-pe 79,5%.
 Óga oguerekóva servicio eléctrico 81,9%. 
 Óga oguerekóva agua corriente 20,9%.

Avakuéra oikotevẽva ha ndoguerekóiva (necesidades Básicas Insatisfechas)

 Oikéva mbo’ehaópe 9,0%.
 Tembipuru tasyo pegua rehegua 27,1%.
 Ogakuéra rehegua 46,7%.
 Jeikove rehegua 18,2%.

 Economía 

Ko distrito José Fassardi-pe, tendagua omba’apo kokue ha mymba ñangareko reheguápe tembi’u repyránte.

Mba’apo yvyra ñekytĩ ha ka’a rehegua árupigua, oikóva avei tetãvore Ka'aguasúpe, ãva rupi ohasa ko’arupi pe vía del tren ohasa haguã kuarahy reike guive kuarehy resẽ gotyo peve tetãvore Guaira ryepýpe.

Yvyra ñekytĩ rehegua ouvaipaite ko tendápe guarã, hetavéva oiko ãva pe noreste ha sureste gotyo, oĩ haguépe ymave umi yvyrakytĩha tuichaitereíva (aserraderos), omba’apo haguépe umi ka’aguy guasu upéramo guarépe, ko’ãga distrito José Fassardi oĩháme.

200px|thumb|left|Plantación de yerba mate

 Vías y Medios de Comunicación 

Ko’ã vías de comunicación yvyháregua tuichave mba’éva ha ojepuruvéva ha’e Ruta VIII Dr. Blás Garay, ombojuajúva Villarríka rehe, tavaguasu tetãvore pegua, avei táva Paraguay ha ambue tenda tetãvore ha tetãmegua rehe.

Ambue tapekuéra uperupigua ndaha’éi tape hũ, ko’áva ombojuajupaite opa hendápe.

Mba’yruveve rehegua avei oĩ tendápe, oĩháme mba’yruveve guejyha ava mba’éva. 

Oguereko pumbyry rehegua Copaco ha avei pumbyry po pegua opaichagua, avei medios de comunicación, opárupi oguahẽ kuatiahaipyre távaguasu pegua.

 Transporte 

Vía de transporte rehegua ha’e Ruta VIII Dr. Blás Garay, oĩ heta tapekuéra itágui japopyréva ha yvyreíva, ãva rupi oñeguahẽ tape hũ oĩháme ikatu haguáicha oho avakuéra térã mba’erepy. 

Oguereko mba’yruguata tuicháva ha iporãva ohóva tavaguasúpe opa ára ha ambue tetãvorépe; tendáre guarã oĩ mba’yruguata michĩvéva, avei mba’yruveve guejyha umi ndaha’éiva tuichávape guarã.

 Población 

Avakuéra oikóva tendápe oĩ 7.553, ãvagui kuimba’e ha’e 4.030 ha kuña 3.523.

Sa vore ava rehegua ikatu jaikuaa ko’ã mba’e:

 Tendagua 0 guive 14 ary peve 42,1%.
 Tendagua 15 guive 64 ary peve 42,1%.
 Tendagua 65 ohasáva 42,1%.

Hetave avakuéra oiko okaháre, 5.622 rupi, péicha oñemboja’o: 

 Tendagua 0 guive 14 ary peve 42,7%.
 Tendagua 15 guive 64 ary peve 52,6%.
 Tendagua 65 ohasáva 4,6%.

Ko’ã mba’e jaikuaa rire ikatu ja’e ko tendápe 92,98% oikoha okaháre. 

 Turismo 

Iporãmbajepéva tekoha oĩ tetãvore Guairápe, pe Kordilléra Yvytyrusu jerére, tenda oikoitéva umi safari silvestre ha jeguatarã rehegua.

 Cómo se llega 

Reguahẽ haguã ko distrito Jose Fassardi-pe, táva Paraguaýgui, tavaguasu Paraguái pegua guive, oĩ Ruta 2 [Mariscal Estigarribia], upéi Ruta 8 Dr. Blas Garay, táva Villarríka peve, ha’éva tavaguasu tetãvore pegua, rehovévo Ruta 8 rupi Ñumi peve, upéi Eugenio A. Garay, ha ipahápe Jose Fassardi, oĩva 48 km rupi táva Villarríkagui.

 Referencia 

 Publicaciones del semanario “Tiempos del mundo”.
 Geografía del Paraguay.
 Che Retã Paraguay.
 Datos del la DGEEC.
 ABC Color.
 Última Hora.

Ñemohenda:Paraguái tava
Ñemohenda:Tetãvore Guaira